title: "Skol"
text: "Di Skol (Pleuronectes platessa), uk Bot n\u0113mt, jert t\u00f6 di Platfeski.\n\nBiskriiwing\n\nHuraur Bot?\nDi Skol es en Platfesk, wat biiring Oogen \u00fcp di rocht Sir drait. Didiar Sir es bruun, s\u00f6mtirs uk gre-bruun, en di Skol heer \u00fcp des Sir Punkti, wat twesken ruar en g\u00fc\u00fcl li, sa dat et san bet \u00fctsjocht \u00fcs Gul.\nDiarfan es di taust Naam \"Goldbutt\" kemen, en diaraur jit di \u00fcp Plattd\u00fctsk uk \"Butt\" en \u00fcp Friisk uk \"Bot\".\n\nHat jeft da jit en ain Aart Boten (Bothidae), wat di Oogen man \u00fcp di Left Sir haa, en hur'ling di Skol ek t\u00f6jert. \nDi rocht Boten lewi uk \u00f6n waremer Weeter \u00f6n di Atlantik en di Indopazifik - ek \u00f6n di Nuur\u0111see.\n\nEn \"Weeterkameeleon\"\nFan \u00d6nern es si Skol wit, en fan boowen? \nJaa, dit es san Saak:\nNormaalerwiis es j\u00fc bruun bit gre-bruun. J\u00fc ken h\u00f6\u00f6r Kl\u00f6\u00f6r man uk foraneri, sa \u00fcs di \u00d6nergr\u00fcn \u00fctsjocht.\nWan jen kumt en wel h\u00f6\u00f6r \u0101piit, da ken j\u00fc h\u00f6\u00f6r uk rocht gau iingreev. Diart\u00f6 slait j\u00fc me di Flosen \u00f6n h\u00f6\u00f6r Rech en Achterjen.\n\nGurthair en Aaler\nDi Skolen uur twesken 40 en 70 cm lung. Ja uur bit hent\u00f6 7 Kilo swaar. \nEn Skol ken bit hent\u00f6 45 Jaaren ual uur.\n\nSkolen en jaar Jungen\n\nHent\u00f6 J\u00f6l\nSkolen fing jaar Jungen \u00f6n di Wuntermuunen, bi ombi 6 \u00b0C, en iin \u00f6n en Liter Weeter skel twesken 10 en 12 Gram Saalt wiis.\nFan jen Skol kum twesken 50.000 en 500.000 Eier, wat twesken 1,6 en 2,1 Milimeter gurt sen. Des swum da frii iin \u00f6n't Weeter ombi.\n\u00dct di Eier kum ombi 20 Daagen leeter Larven, wat sa 6 mm lung sen. Des sjocht di jerst Tir \u00fct \u00fcs gans normaali Feski. Ja iit Plankton, wan ja swum.\n\nMetamorfoosi\nTwesken fjuur Weeken en tau Muunen leeter wanert dat left Oog hent\u00f6 di rocht Sir, en di Skol uur en \"B\u00f6\u00f6rtfesk\".\n\nWan ken di Skolen Jungen fing?\nDi \"Karminger\" skel ombi 4 Jaaren ual uur en twesken 18 en 26 cm lung.\nDi\"W\u00fcfhaurn\" skel ombi twesken 6 en 9 Jaaren ual uur, en da sen ja twesken 30 en 40 Zentimeter lung.\n\nFungen uur ja aaftinoch, wan ja bluat twesken 25 en 40 cm lung sen\n.\n\nBoten sat? - Aur Mensk en Skol\n\nGurthair fan di fungen Feski\n\nDi Skol es mal wichtig fuar di Hanel me Feski.\nAur di hiili Warel uur \u00f6n't Jaar twesken 100.000 en 120.000 Tenen fungen. \nDi Skol ken man rocht leet \u00f6n h\u00f6\u00f6r Leewent Jungen fing, en fuul fan des Fesken uur fungen jer dat di Jungen haa.\nDiaraur uur di Skolen langsen mener. \nJerer sen uk maal Skolen fungen uuren, wat al 50 Jaaren ual wiar en bal en Meter lung. Deling uur di Feski fuar't miist ek leenger \u00fcs twesken 25 en 40 Zentimeter.\n\nHat jeft al fuul Plaatsen, hur lung ek sa fuul Skolen t\u00f6 Warel kum \u00fcs diar fungen uur.\n\nDi \"Maiskol\" en \u00fc\u0111er Iit\n\nDi \"Maiskol\" uur hol iiten, aurdat j\u00fc senerk wuk wiis skel.\nSa fuul \u00fcs ik weet, sen di Skolen \u00f6n di Juunimuun of September ek fuul ringer t\u00f6 iit, fuaral, wan diar Poren me bi sen. \nWat Spek bi di Skolen skel, ken ik ek rocht bigrip.\n\nForwiisen \n\n\"WWF-Fischf\u00fchrer Scholle\"\nGreenpeace Fischratgeber 2010 (PDF)\nDi Skol staant \u00f6n di Redlist fan't IUCN\n\n Henwiis: Dr\u00fcki \"Strg\", da giar di Forwiis iin \u00f6n en nii Tab iipen!\n\nPleuronectiformes"